Elsa Kvamme

Elsa Kvamme (født 1954) er en norsk dokumentarfilmskaper, sceneinstruktør og forfatter.

Etter videregående skolegang på Forsøksgymnaset i Oslo var Kvamme elev ved Odin Teatret i Holstebro i Danmark i perioden 1973–1975. Hun etablerte og drev friteatret Saltkompagniet i perioden 1977–1983. Fra 1980 til 1981 studerte hun teaterinstruksjon under Eugenio Barba ved International School of Theatre Anthropology (ISTA), som var en del av Odin Teatret. Hun har også studert maskedans på Bali og i India, og filmregi ved Tisch School of Art ved New York University (1992–1993), teatervitenskap og språkvitenskap ved UiO og russisk ved UiO og sommeruniversitetet i Sankt Petersburg.    

Hun har flere egne plateutgivelser med egne tekster og gjendiktninger av Jacques Brel.

Kvamme etablerte Norsk Dramatisk Årbok (1995–).

 Verkliste 

 Dokumentarfilm og barnefilm 
1992: Howling dogs (1992). Kortfilm, manus og regi.
1992: Gal (1992). Kortfilm, manus og regi.
1993: 
1996: Maja Steinansikt (1996). Filmmanus.
1997: Tysklandsstudenter (Students in the racial state/ the Buchenwald fog (1997). Manus og regi. Om arrestasjonen og deportasjonen av de norske studentene (1943), deriblant hennes far Elling Kvamme.
 1999: May Aubert. En dame med hatt (Dokumentar, 1999). Om modisten og motstandskvinnen May Aubert. Filmen ble nominert til Amandaprisen i klassen «Årets dokumentarfilm», samt oversatt til engelsk.
 2000: Lyden av pappas kamera (2000).  Dokumentarfilm om faren, psykologiprofessor og amatørfilmer Elling Kvamme
 2003: Fia og klovnene (Dinamo Story, 2003).  Langfilm, manuskript og regi. Etter boken «Fia-barnet» av Gunn Bohmann, mottok Amandaprisen for «Årets filmmanus».
 2010: Konger av Oslo (Alert film 2010), Kinodokumentar som følger en 7. klasse på Ruseløkka skole i ett år. Manus og regi.
2011: Legenes krig (Alert Film, 2011). Dokumentar om faren Elling Kvammes tid som medisinerstudent og fange hos nazistene. Manus og regi. NRK/SVT 2012. Filmen fikk Gullstolen som beste dokumentar ved Kortfilmfestivalen i Grimstad, og ble nominert til Amanda for beste dokumentar. Den er oversatt til tysk, fransk, spansk og engelsk.
2013: Trikken til Auschwitz (Hummelfilm/Alert film 2013); dokumentarfilm om Samuel Steinmann og den norske jødedeportasjonene. Nominert til Gullruten 2014, beste TV-dokumentar. Manus og regi. Vist på kino og NRK/SVT.
2015: Einars forsvinningsnummer  (Alert film 2015); dokumentarfilm om psykolog Einar Lunga, som går pilegrimsturer i kampen mot kreft. Manus og regi. Vist på kino og NRK 2016.
2017: Det umuliges kunst (Alert film 2017): Dokumentarfilm om Eugenio Barba, som startet Odin Teatret i Oslo i samarbeide med Jens Bjørneboe, idag et av verdens mest kjente gruppeteatre. Manus og regi. Oversatt til engelsk, italiensk, spansk og dansk. 
2018: Opprørsskolen (Gaia film/NRK 2018). Dokumentarfilm om Forsøksgymnaset i Oslo. Manus og regi. NRK 2018
2019: Sorry brødre, det ble meg (Alert film 2019), en dokumentar om Jan Erik Vold. Manus og regi. NRK 2019.
2022: Ingen hverdag mer (Alert film 2021), om Ruth Maier og Gunvor Hofmo og Holocaust i Norge, NRK 2022

 Teater- og filmmanus 

 ?: Alice og apen, Vikingenes reise, Noahs ark, Karavane, Uhyret danser, Majorenes middag og Klovner må leve. Teatermanus skrevet for hennes eget friteater, Saltkompagniet)

 1991: MarCello Streng på ferie (1991). Teatermanus.
 1991: Når trollet ser sola (1991). Teatermanus til musikk av Eivind Solås; Gaustad sykehus/TV-aksjonen 1991
 1996: Kunsten å svelge en partner (1996). Teatermanus.

 Bøker 
 1991: Ting som små piker liker, sangbok illustrert av Iben Sandemose (Cappelen forlag 1991). Bok
 1995: Maja Steinansikt, barnebok (Gyldendal forlag 1995)
 1997: Mer bevegelse.  Teater, improvisasjon og scenisk bevegelse (Tell forlag, 1997).  Fagbok med blant annet Marianne Apenæs og Sidsel Pape
 2001: May Aubert. En dame med hatt (Stenersens forlag, 2001). Om modisten og motstandskvinnen May Aubert.
 2004: Kjære Jens, Kjære Eugenio: Jens Bjørneboe, Eugenio Barba og opprørernes teater (Pax, 2004).  Bok.
 2023: Tilbake til Buchenwald; Da norske studenter skulle gjøres til en ny SS-elite (Aschehoug forlag 2023). Bok

 Album 
 1987: Da jeg var hest (Rosa/Svart) LP/MC 1987). Tekster av Jacques Brel gjendiktet til norsk.
 Ting som små piker liker (HeHe Records, 1991) CD/MC
 Tango midt på natten (1993). CD/MC med Tango for 3.
 2001: De fleste ulykker skjer i hjertet (Majorstudio, 2001). CD med egne tekster.

 Forestillinger 
 1983: Mannen som fødte en kvinne (soloforestilling, 1983–1987), manus og skuespiller
 1984: Dame uten jobb  (soloforestilling, 1984–1986), manus og skuespiller. Regi: Yves Liébert
 1986: Frederik (cabaret) Jacques Brel på norsk, Jacques Brel som kvinne. (1986–1995)
 1988: Dame med altfor rød munn (cabaret med Tom Steinar Lund og Celio Carvalho)
 1990: Ting som små piker liker (Cabaret med Einar Rusten og Helge Ellingsen)
 1991: Hvorfor være vanskelig når man kan være umulig (soloforestilling; regi: Sergio Bini og Nina Nedberg).
1992: Blåveispiken eller Dette har jeg glemt (Det norske teatret og Riksteatret, 1992).  Manus og regi, en teaterforestilling om incest. Med Irina Eidsvold, Rulle Smit, Ingunn Beate Øyen, Nina Nedberg, Nils Petter Underland, Henning Farner og Tango for tre. 
1993: Når trollet ser sola/ Et maskespill; manus og regi. Et maskespill til "Riv gjerdene" aksjonen for Gaustad sykehus. Musikk: Eivind Solås; Kostymer og masker: Gitte Dæhlin. Scenografi: Arkitektfirmaet Snøhetta. Medvirkende: Ida Lind, Nina Nedberg, Henning Farner, Pia Roll m.fl.
1996: Kunsten å svelge en partner. Cabaret, regii: Eirik Nilssen Brøin. 
 1999: Feil dame søker riktig mann (Det Åpne Teater, 1999). Cabaret, skuespiller og sanger/manus.
 2001: De fleste ulykker skjer i hjertet (Avantgarden i Trondheim; Smuget i Oslo) Cabaret, instruert av Lennart Lidstrøm, med Kjersti Fjeldstad, Anne Nyutstumoen, Elsa Kvamme
 2009: Fest i Norge; teaterbåten Innvik, Oslo. Regi: Yngve Sundvor

 Annet 
 Karl & Co (1998). Enkeltrolle.
 Over stork og stein (1994). Skuespiller.
 En meget blodrød negl (Festspillene i Bergen, 1992).  Skuespiller og manus, med "Tango for 3"
 Ting som små piker liker (HeHe Records, 1990). Egne tekster, senere sangbok (1995) og TV-program (NRK, 2000).
 Spillerom, Redaktør 1980-82
 Norsk Dramatisk årbok, Redaktør 1995-200
 Styremedlem i Teatersentrum (1977 - 1979); Norske Dramatikeres forbund (1995 -1999), Norske filmregissører (2000 - 2002) ; Norwaco (2012 -2014); HL-sentrets venneforening 2005 -; F@r 2021 -; Det Norske Filmakademiet 2023 -

 Utmerkelser 
 Gullstolen 2011, beste dokumentar, for Legenes krig, Kortfilmfestivalen i Grimstad. 
Amandaprisen 2004 for Fia og klovnene. Samme film vant Pimo Opera Award (Uruguay), Moskvas teddybjørn (regi, 2004), prisen Silver Elephant fra The International Children- and youth filmfestival (Hyderabad, India), spesialpris ved Kinderfilmfestivalen (Japan); Ray-ban Prisen, barnefilmfestivalen i Giffoni, Italia;  beste barnefilmskuespiller, Schlingel Filmfestival, Tyskland;  Beste nordiske barne- og ungdomspris, Nordische filmtage i Lübeck 2003.
Håndslaget; ærespris Norske Dramatikeres forbund 2000
 Lysistrata-prisen (Spania, 1983) for Mannen som fødte en kvinne
 Statens garantiinntekt for kunstnere (1984)

Referanser

Kilder
Presentasjon av Elsa Kvamme i Forfatterkatalogen på Forfattersentrums nettsider

Eksterne lenker 


Kategori:Norske barnebokforfattere
Kategori:Norske sakprosaforfattere
Kategori:Norske dramaturger
Kategori:Norske filmregissører
Kategori:Norske sceneinstruktører
Kategori:Norske dokumentarfilmskapere
Kategori:Norske TV-regissører
Kategori:Norske dramatikere
Kategori:Amanda for beste filmmanus
Kategori:Norske skuespillere
Kategori:Personer fra New York City
Kategori:Personer fra Oslo